KS Daily View 10 ต.ค. 2022
10 ตุลาคม 2565

KS Daily View 10.10.2022 > หุ้นไทยวันนี้คาดแกว่ง 1566 -1585 จุด หลังตัวเลขการจ้างงานสหรัฐ ก.ย. แข็งแกร่ง SET คาดแกว่ง 1566 -1585 จุด หุ้นแนะนำวันนี้ ESSO
ประเด็นที่เกิดขึ้นเมื่อวันศุกร์
ต่างประเทศ :  ตัวเลขเศรษฐกิจสหรัฐรายงานออกมาแข็งแกร่ง อาทิ PMI Services เดือน ก.ย. ที่ 56.7 จุดซึ่งสูงกว่าคาด  รวมถึงฝั่งแรงงานออกมาแข็งแกร่ง ทั้ง Non farm payrolls ที่ +2.63 แสนรายสูงกว่าคาด จากการจ้างงานภาคบริการเป็นหลัก (+2.44 แสนราย), อัตราการว่างงานดีกว่าคาดอยู่ที่ +3.5%  ทำให้ตลาดหุ้นสหรัฐกลับมาพักฐาน อิงจาก ดัชนี Dow Jones -2.1%, NASDAQ -3.8% ส่วน Sector ในดัชนี S&P500 ปรับลงทุกกลุ่ม โดย Sector ติดลบมากสุดคือ IT -4.2%, Consumer Discretionary -3.5%, Communication Services  -2.8% ส่วนกลุ่มที่ Outperform หลักๆ คือ Energy -0.72% จากความกังวล Fed จะเร่งขึ้นดอกเบี้ยฯ  สะท้อนผ่าน CME FED Watch Tool มองว่ามีโอกาสสูงราว 81% ในการปรับขึ้นอัตราดอกเบี้ยนโยบาย 75bps ในการประชุม FOMC เดือน พ.ย. 2565 (จากสัปดาห์ก่อนหน้าคาดโอกาสราว 70%)  ขณะที่ Bond Yields สหรัฐฯ อายุ 3 เดือน/2 ปี/10 ปี เพิ่มขึ้นเป็น 3.4%/4.3%/3.88% ตามลำดับ KS มองเป็น Sentiment บวกต่อกลุ่มประกันชีวิต อาทิ BLA, TLI  อีกฝั่งนึงคือ Dollar Index แนวโน้มระยะสั้นยังแข็งค่าต่อ ล่าสุดอยู่ที่  112.6 จุด ส่งผลให้ค่าเงินบาท/ดอลลาร์กลับมาอ่อนค่า 37.7 บาท ประเมินเป็นบวกต่อกลุ่มส่งออก อาทิ SVI, TU, ASIAN, CPF
ในประเทศ :  SET Index เมื่อวานปิด 1579 จุด (-0.6%DoD) Sector ที่ปรับลงหลักๆ คือ กลุ่มอิเล็กทรอนิกส์ DELTA -6%  KCE -2.9% รองลงมาคือ กลุ่มพลังงาน GULF-1%,  BANPU-3.1% กลุ่มการเงิน SAWAD -2.9%, MTC -2%
ประเด็นที่ต้องติดตามต่อ
ต่างประเทศ Key สำคัญ
1.) ติดตามจำนวนเคสผู้ป่วย Covid ในจีนที่เร่งตัวขึ้นกว่า 1,700 รายในช่วง 24 ชม. ที่ผ่านมาจากการระบาดช่วงวันหยุดยาวเพื่อเฉลิมฉลองวันชาติจีน โดยตัวเลขจำนวนคนที่เดินทางทั่วจีนตลอดช่วงวันหยุดยาวในปีนี้ลดลงเหลือเพียง 60% ของระดับก่อนโควิด-19 นอกจากนี้จีนรายงานตัวเลข Caixin PMI ภาคบริการเดือน ก.ย. ลดลง -10.4% MoM เป็น 49.3 จุด ทั้งนี้ต้องติดตามการประชุมพรรคคอมมิวนิสต์ของจีนที่จะเร่ิมในวันที่ 16 ต.ค. นี้ว่าจะมีการผ่อนคลายมาตรการ Zero-COVID
2.) Electronic sector : ติดตามผลกระทบต่ออุตสาหกรรมอิเล็กทรอนิกส์ของจีน โดยเฉพาะบริษัทที่มี supplychain อยู่ในจีน หลังสหรัฐฯ ได้ออกกฎหมายควบคุมการส่งออก semiconductors จากสหรัฐฯ ไปจีนที่ใช้เทคโนโลยีของสหรัฐฯ สำหรับใช้ใน AI, Super computer, และ high performance computing โดยจะต้องขออนุญาตจากทางการเป็นรายๆเท่านั้น นอกจากนี้ยังห้ามพลเมืองและบริษัทสหรัฐฯ ในการทำธุรกิจกับบริษัท chip ของจีนด้วย ในทางตรงกันข้ามสงครามเศรษฐกิจระหว่างสหรัฐฯ-จีนจะทำให้เกิดการย้ายฐานการผลิตออกจากจีน และเป็นผลดีกับกลุ่มนิคมอุตสาหกรรมในอาเซียนในการรับเม็ดเงิน FDI
ในประเทศ :
1.) ICT sector: ติดตามกระทรวงดีอีเอสว่าจะยื่นเรื่องฟ้องร้องต่อศาลปกครองกลางกรณีที่เห็นแย้งกับคำตัดสินของสถาบันอนุญาโตตุลาการ ที่ชี้ขาดว่าดาวเทียมไทยคม 7 และไทยคม 8 ของ บ.ไทยคม จำกัด (มหาชน) ไม่ได้อยู่ภายใต้สัญญาสัมปทานตาม ที่กระทรวงดิจิทัลเพื่อเศรษฐกิจและสังคม (ดีอีเอส) ฟ้องร้อง แต่ดาวเทียมทั้งสองดวงอยู่ในระบบใบอนุญาตของสำนักงาน กสทช. ทำให้ THCOM ไม่จำเป็นต้องโอนกรรมสิทธิ์ และส่งมอบทรัพย์สินตามที่กระทรวงดีอีเอสฟ้องร้อง
2.) Tourism sector:   ติดตาม ททท.เตรียมผลักดันโครงการกระตุ้นการท่องเที่ยวในประเทศลักษณะโปรไฟไหม้ เพื่อลดต้นทุนการเดินทางและที่พักให้กับนักท่องเที่ยวไทยเที่ยวไทยในช่วง 2 เดือนสุดท้ายปี 65 เพราะโครงการเราเที่ยวด้วยกัน และโครงการคนละครึ่งจะสิ้นสุดภายในวันที่ 31 ต.ค. นี้ มองจะเป็น sentiment เชิงบวกต่อกลุ่มโรงแรมในประเทศ ได้แก่ CENTEL, ERW, VRANDA เป็นต้น
ประเด็นอื่นๆ หุ้นที่ขึ้น XD ในสัปดาห์นี้ : 10 ต.ค. PJW ปันผล 0.0025 บาท และ 12 ต.ค. SCB ปันผล 1.5 บาท รวมถึงในวันเดียวกัน TCAP ปันผล 1.2 บาท
ธีมแนะนำลงทุนหลักในสัปดาห์นี้  เราแนะนำสะสม
1.) ธีมหุ้นกำไรงวด 3Q65 แข็งแกร่ง อาทิ กลุ่มส่งออกอาหารสัตว์เลี้ยง  TU, ASIAN
2.) ธีมหุ้น Defensive ช่วงตลาดผันผวน อาทิ  BEM, GULF, ADVANC, DTAC
3.) ธีมหุ้นได้ประโยชน์จีนเตรียมเปิดประเทศ  SCGP, EKH, ERW
ประเมินตลาดหุ้นไทยวันนี้คาด 1566-1585 จุด หุ้นแนะนำ ESSO
Top pick : ESSO(ราคาทางพื้นฐาน 12.5 บาท)  เราแนะนำเก็งกำไร ESSO  โดยประเมินกลุ่มพลังงานจะ Outperform กลุ่มอื่นๆ ตามราคาน้ำมันดิบโลกที่ปรับขึ้นแรงเมื่อวันศุกร์  โดยเราคาด GRM งวด 4Q22 จะสูงขึ้น จากส่วนต่างราคาดีเซลที่เพิ่มขึ้นและพรีเมี่ยมน้ำมันดิบที่ลดลง โดยเราปรับประมาณการปี 2565-67 ขึ้น 1-38% จาก GRM ที่สูงขึ้น
รายงานตัวเลขเศรษฐกิจ
วันจันทร์ ติดตาม ถ้อยแถลงของ Fed Evan และ Fed Brainard  
วันอังคาร ติดตาม ถ้อยแถลงของ Fed Harker และ Fed Mester
วันพุธ ติดตามตัวเลข PPI เดือน ก.ย. ของสหรัฐฯ คาด +0.2% MoM และ +8.3% YoY รายงานภาวะตลาดน้ำมันของ OPEC ถ้อยแถลงของ Fed S.Barr  Fed Bowman และ FOMC minutes รวมถึงการประชุมประจำปีของ World Bank และ IMF  
วันพฤหัสฯ ติดตามตัวเลข CPI เดือน ก.ย. ของสหรัฐฯ คาด +0.2% MoM และ +8.1% YoY ตัวเลข Core CPI ของสหรัฐฯ คาด +0.5% MoM และ +6.5% YoY ตัวเลข Initial Jobless Claim ของสหรัฐฯ คาด +225K คน และปริมาณสต๊อกน้ำมันดิบรายสัปดาห์ของสหรัฐฯ
วันศุกร์ ติดตามตัวเลข M2 ของจีนเดือน ก.ย. คาด +11.9% YoY ตัวเลข Outstanding Loan Growth ของจีนเดือน ก.ย. คาด +10.8% YoY ตัวเลข CPI ของจีนเดือน ก.ย. คาด +0.3% YoY และ +2.8% YoY ตัวเลข PPI ของจีนเดือน ก.ย. คาด +1% YoY ตัวเลขส่งออก และนำเข้าของจีนเดือน ก.ย. คาด +4.8% YoY และ +1% YoY ตามลำดับ ตัวเลขดุลการค้าของจีนเดือน ก.ย. คาด +US$81.3bn (เทียบเดือนก่อนหน้าที่  +US$79.4bn) ตัวเลข Retail sales ของสหรัฐฯ เดือน ก.ย. คาด +0.2% MoM และตัวเลข Michigan Consumer Sentiment index เดือน ก.ย. คาด 59 จุด (ทรงตัว MoM)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY